Fostul președinte pro-rus de la Chișinău vrea "hălci" din Ucraina. Igor Dodon: "Moldova are drepturi istorice asupra unor teritorii ucrainene"
Igor Dodon, fostul președinte pro-rus al Republicii Moldova, lider al Partidului Socialiștilor (PSRM), de opoziție, vrea ca și Chișinăul să participe la discuțiile pentru reglementarea conflictului din Ucraina, întrucât, susține el, într-un interviu publicat de agenția oficială rusă TASS, Moldova are drepturi istorice asupra unor teritorii ucrainene, iar comunitatea moldovenească din Ucraina este considerabilă.